Bederf jou pa met ’n boek vir Vadersdag
JY LEES NOU Bederf jou pa met ’n boek vir Vadersdag
As jy mal is oor diere en die natuur, is hierdie boek beslis vir jou. Die 101 uitsonderlike ervarings wat hier beskryf word, het regtig gebeur. En dis Wildtuin-besoekers wat self vertel wat hulle in die park beleef het. Dis ongewone stories, ’n rooibok wat in iemand se oop motorvenster spring, ’n woedende leeuwyfie wat ’n kardeur oopbreek ... So kan ek aangaan en vreemde, maar waar, insidente opnoem. Lees eerder die boek, dis baie beter! Die stories is kort. Sommige is snaaks, ander is hartseer en ander is verstommend. Die soort waaroor jy sê ‘ek kan dit nie glo nie’ of ‘het jy gehoor ...’ Die boek bevat ook 192 kleurfoto’s wat geneem is tydens die gebeure waaroor geskryf word. Die een behoort op jou bedkassie te lê sodat jy elke aand ’n paar storietjies kan lees. – PG
David Harlem is op die punt om sy maatskappy, Harlem Eiendomme, te verkoop. Hy het die maatskappy van die grond af opgebou, maar wil dinge rustiger vat ná die dood van sy familie. Die transaksie kan bedrog van miljoene openbaar en die skuldiges sal tot die uiterstes gaan om dit te verhoed, al beteken dit David se dood. Kerin, aan die anderkant van die ekonomiese spektrum, is 'n enkelouer met twee kinders, die agtjarige Megan en sesjarige Dillon. Kerin, 'n kelnerin, word afgedank en die toekoms lyk nie rooskleurig nie. Kerin ontmoet Dawid tydens ’n moeilike tyd in haar lewe, maar besluit om die verhouding 'n kans te gee, onbewus daarvan dat dit haar lewe in gevaar stel. Hulle kuier vir 'n naweek op David se plaas. In Suid-Afrika, bied plaasmoorde die uitstekende dekmantel om 'n beplande moord na 'n tipiese plaasaanval te laat lyk. Fouché slaag daarin om die koöperatiewe wêreld met die van ’n sukkelende kelnerin te laat saamsmelt teen die agtergrond van 'n gewelddadige Suid-Afrika en maak die lees van die boek die moeite werd. – Gert Venter